钦定古今图书集成/明伦汇编/闺媛典/第051卷 > 吴奎妻王妙凤
## 钦定古今图书集成/明伦汇编/闺媛典/第051卷 > 吴奎妻王妙凤

按《明外史列女传》：“吴县王妙凤，适吴奎，姑有淫行。正
统中，奎商于外，妙凤独与姑居。一日，姑与所私饮，并
欲污之，百计不可得。姑命妙凤取酒，挈瓶不进，频促
之，不得已而入姑所，私戏紾其臂。妙凤愤，拔刀斫臂
不殊，再斫乃绝。父母欲讼之官，妙凤曰：‘死则死耳，岂
有妇讼姑理耶’？逾旬卒。里人白于县，县令有私，不问。”